Նազենի Հովհաննիսյան

**Նազենի Գառնիկի Հովհաննիսյան** (), հայ դերասանուհի, հաղորդավարուհի, Երևանի թատրոնի և կինոյի պետական ինստիտուտում աշխատում է որպես դասախոս։

## Կրթություն
1998 թվականին ավարտել է Երևանի թիվ 139 միջնակարգ դպրոցը։ 7-ամյա երաժշտական կրթություն է ստացել Երևանի Ասլամազյանի անվան թիվ 11 դպրոցում։ 1998-2002 թվականներին սովորել է Երևանի թատրոնի և կինոյի պետական ինստիտուտի կինոյի և թատրոնի դերասան (երաժշտական ուղղությամբ) բաժնում (Արմեն Մազմանյանի արվեստանոց)։ Սովորել է նաև բեմական խոսքի արվեստ (Ա. Հեքեքյանի արվեստանոց)։

## Աշխատանք
2001-2012 թվականներին աշխատել է Հայաստանի Հանրային և Նոր ալիք հեռուստաընկերություններում (Հ1), որտեղ հեղինակել, վարել է բազմաթիվ հաղորդումներ, կրկնօրինակել է մի շարք ֆիլմեր, հոլովակներ, մեկնաբանել է բազմապիսի մշակութային, երաժշտական, սպորտային հաղորդաշարեր։ 2007, 2008 և 2009 թվականներին մասնակցել է Հայաստանի Հանրային հեռուստաընկերության «Երկու աստղ» երաժշտական նախագծին։ 2010 թվականին մեկնաբանել է «Եվրատեսիլ» միջազգային երաժշտական մրցույթը։ 2010 թվականից աշխատում է Երևանի Կամերային թատրոնում` որպես դերասանուհի, 2011 թվականից` Երևանի թատրոնի և կինոյի պետական ինստիտուտում՝ որպես բեմական և հեռուստատեսային խոսքի դասախոս։ 2012-2020 թվականներին աշխատել է Արմենիա հեռուստաընկերությունում (Արմենիա TV)՝ որպես հաղորդավարուհի։

## Ֆիլմագրություն
* «Ոչինչ չի մնա» (2007)
* «Երեք ընկեր» (2008)
* «Հաջողակները» (2008)
* «Տաքսի «Էլի լավ ա»» (2009)
* «Սպանված աղավնի» (2009-2010 թվականներին)
* «Խաչագողի հիշատակարան» (2010-2011 թվականներին)
* «Մոխրոտիկ» (2010)
* «Ալաբալանիցա» (2011)
* «Գարեգին Նժդեհ» (2013)
*«Дед 005» (2013)
*«Հոսանքին հակառակ» (2017)
*«Մեր երազանքի ճանապարհը» (2017)
*«Անհայտ բաժանորդ» (2019)
*«Անուշ, անավարտ օպերա» (2020)
*«Երջանկության մեխանիկան» (2021)
*«Ոտքի կանգնելու կամքը. ինքնաճանաչում» (2022)
*«Hotel grand» (2023)
*«Կոկո» (2023)

## Թատերական ներկայացումներ
2002 թվականից խաղում է թատերական ներկայացումներում՝
* Գրիբոյեդովի «Դժբախտություն և բանականություն»,
* «Արա Գեղեցիկ և Շամիրամ»
* Սերգեյ Փարաջանովի թանգարանում՝ «Սոնատ ջութակի համար»
* «Ինչ տարբերություն, թե ում հետ»
* «Վերջին տանգոն» և այլն։

## Հաղորդումներ
* 2001-2002 թվականներին Հայաստանի Հանրային հեռուստաընկերությունում (Հ1) վարել է «Որակի նշան» հաղորդումը
* 2002-2004 թվականներին Հանրային հեռուստաընկերությունում վարել է «Մետեո TV» հաղորդումը
* 2004 թ. Հանրային հեռուստաընկերությունում հեղինակել և վարել է «Դեմքեր» մշակութային հաղորդումը
* 2004-2006 թվականներին Հանրային և Նոր ալիք հեռուստաընկերություններում վարել է «Բարի գիշեր» հաղորդումը
* 2004-2006 թվականներին Հանրային և Նոր ալիք հեռուստաընկերություններում վարել է «Ժուկով-ժամանակով» մանկական հաղորդումը
* 2004-2009 թվականներին Հանրային հեռուստաընկերությունում վարել է «Առաջին ծրագիրը»
* 2009-2012 թվականներին Հանրային հեռուստաընկերությունում հեղինակել և վարել է «Երջանկության մեխանիկա» հաղորդումը
* 2012 թ «Արմենիա» հեռուստաընկերությունում, վարել է «Հայացք ներսից» հաղորդաշարը
* 2012 թ «Արմենիա» հեռուստաընկերությունում վարել է «Երկրի գանձերը» հաղորդաշարը («Երկրի գանձերը» հաղորդաշարը վարում է հաղորդավար Կարեն Քոչարյանի հետ միասին)
* 2012-2013 թվականներին «Արմենիա» հեռուստաընկերությունում վարել է «Հայաստանի ձայնը» երաժշտական նախագծի առաջին եթերաշրջանը հաղորդավար Ռաֆայել Ղազանչյանի հետ
* 2013 թ. «Արմենիա» հեռուստաընկերությունում վարել է «Հայաստանի ձայնը» երաժշտական նախագծի երկրորդ եթերաշրջանը հաղորդավար, դերասան Հովհաննես Ազոյանի հետ
* 2013 թ․ «Արմենիա» հեռուստաընկերությունում վարել է «Մարդկային գործոն» թոք-շոուն
* 2014 թ. վարել է «Արմենիա» հեռուստաընկերության «Հայաստանի ձայնը» նախագծի 3-րդ եթերաշրջանը Արսեն Գրիգորյանի հետ:
* 2015-2019 թվականներին «Արմենիա» հեռուստաընկերության «Ամենախելացին» հեռուստանախագծի 1-6 եթերաշրջանների հաղորդավար
*2016-2018 թվականներին Արմենիա հեռուստաընկերությամբ վարել է «Վերնիսաժ» հաղորդաշարը։
* 2017-2020 թվականներին վարել է «Համի ուժը» հաղորդաշարը։ 1-7 եթերաշրջանների
* 2017 թվականին վարել է «Արմենիա» հեռուստաընկերության «Հայսստանի ձայնը» երաժշտական նախագծի 4-րդ եթերաշրջանը հաղորդավար Արա Ղազարյանի հետ:

## Հանդիսավարություններ
* 2002-2007 թվականներին եղել է «Կռունկ» երաժշտական մրցույթ-փառատոնի հանդիսավարը
* 2003-2006 թվականներին եղել է «Միսս Հայաստան» և «Միսս Երևան» գեղեցկության մրցույթների հեղինակը, սցենարիստը և հանդիսավարը
* 2006 թ., 2009 թ., 2010 թ. և 2011 թ. եղել է Հայաստանի ազգային երաժշտական մրցանակաբաշխությունների հանդիսավարը
* 2007 թ., 2009 թ. և 2010 թ. եղել է Լոս Անջելեսի հայկական երաժշտական մրցանակաբաշխությունների հանդիսավարը
* 2008 թ. և 2010 թ. եղել է Մոսկվայի հայկական երաժշտական մրցանակաբաշխությունների հանդիսավարը
* 2011 թ. եղել է «Երևանյան Հեռանկարներ» 12-րդ միջազգային երաժշտական փառատոնի հիմնական հանդիսավարը, որի շրջանակներում համերգային հյուրախաղերով Երևանում հանդես են եկել բազմաթիվ աշխարհահռչակ արտիստներ՝ Վ. Սպիվակով, Յու. Բաշմետ, Ք. Պենդերեցկի, Ջ. Քոքեր, Գ. Բրեգովիչ, Ջ. Բենսոն, Պ. Դոմինգո և այլք
* 2012 թ. վարել է «Հայակ» կինոմրցանակաբաշխությունը

## Պարգևներ
* Երախտագիտության մեդալ, 2018

## Ծանոթագրություններ

Կատեգորիա:Երևանի թատրոնի և կինոյի պետական ինստիտուտի շրջանավարտներ
Կատեգորիա:Հայ դերասանուհիներ
Կատեգորիա:Հայ հաղորդավարներ